User talk:Jackz08

Value Way ฉบับวันที่ 15 กันยายน 2551 โดยวิบูลย์ พึงประเสริฐ

สัมภาษณ์วอร์เรน บัฟเฟต

มีบทสัมภาษณ์วอร์เรน บัฟเฟตที่น่าสนใจเกี่ยวกับการลงทุนของเขาโดยเฉพาะการขายหุ้นปิโตรไชน่า ที่เขาบอกว่าขายเร็วเกินไป นักลงทุนสามารถได้ข้อคิดและหลักการลงทุนที่ดีจากบทสัมภาษณ์นี้ได้ การสัมภาษณ์นี้เกิดขึ้นเมื่อเดือนตุลาคม 2550

ถาม: อยากทราบเกี่ยวกับหุ้นปิโตรไชน่าที่มีเรื่องมีราวในการประชุมประจำปีของบริษัทเบิร์คไชน์ มีผู้ถือหุ้นจำนวนหนึ่งร้องเรียนว่าหุ้นปิโตรไชน่าถือหุ้นใหญ่โดยรัฐบาลจีนซึ่งหนุนหลังรัฐบาลซูดานที่ทำผิดมนุษยธรรม และเรียกร้องให้คุณขายหุ้นปิโตรไชน่าออกไปซะ แต่คุณบอกว่าคุณไม่ขาย นั่นเป็นช่วงเดือนพฤษภาคม แต่สี่เดือนผ่านมาเมื่อเดือนกันยายน คุณกลับขายหุ้นปิโตรไชน่า อยากทราบว่าอะไรเป็นสิ่งที่ทำให้คุณขายหุ้นออกไป

บัฟเฟต: เราขายหุ้นปิโตรไชน่าออกไปด้วยเรื่องของ”ราคา”ล้วนๆ  การตัดสินใจของเราอยู่บนพื้นฐานของ”การคำนวณหามูลค่า (Valuation)” 100% ตอนที่เราซื้อหุ้นปิโตรไชน่า บริษัทนี้มีมาร์เกตแคป 2 หมื่นล้านเหรียญ มาร์เกตแคปบริษัทปิโตรไชน่าอยู่ที่่ประมาณ 1.1 แสนล้านเหรียญในช่วงงานประชุมประจำปี เราขายหุ้นออกไปประมาณ 8 เท่าของต้นทุน ตอนที่เราขายบริษัทมีราคาราวๆ 1.6-2 แสนล้านเหรียญ แต่เราคิดว่าเราขายเร็วเกินไป

ถาม: คงได้กำไรเยอะเลย

บัฟเฟต: เราทำเงินประมาณ 3.5 พันล้านเหรียญ และเราคิดว่าเราขายเร็วเกินไป เพราะหลังจากที่เราขายหุ้นออกไปแล้ว ราคากลับเพิ่มสูงขึ้นมาก เราก็คงต้องปล่อยให้มันขึ้นต่อไป คงทำอะไรมากไม่ได้ เราทิ้งเงินไปเยอะเลยทีเดียว ชาร์ลีบอกผมว่าเราขายเร็วเกินไปอีกแล้ว

ถาม: คุณจะมีคำแนะนำอย่างไรสำหรับนักลงทุนบ้างในกรณีเช่นนี้

บัฟเฟต: เราคงต้องดูว่าเราขายหุ้นไปราคาเท่าไหร่ และเราคิดว่าบริษัทนั้นมีมูลค่าเท่าไหร่ ตอนที่เราซื้อหุ้นปิโตรไชน่าที่ราคา 2 หมื่นล้านเหรียญ เราคิดว่าบริษัทนี้มี”มูลค่า” 1 แสนล้านเหรียญ

ถาม: คุณค้นพบบริษัทอย่างปิโตรไชน่าได้อย่างไร

บัฟเฟต: ผมนั่งอยู่ที่ออฟฟิศ อ่านสมุดรายงานประจำปีของบริษัทนี้ โชคดีที่มันเป็นภาษาอังกฤษ และผมพบว่ามันเป็นบริษัทที่ดีมาก ในรายงานประจำปีพูดถึงธุรกิจต่างๆของบริษัททั้งปิโตรเคมี น้ำมัน และผมคิดว่าบริษัทมี”มูลค่า”ประมาณ 1 แสนล้านเหรียญ ผมไม่ได้ดูที่”ราคาหุ้น”ก่อน แต่ผมจะดูที่”ธุรกิจ”เป็นหลัก ถ้า”ราคา”หุ้นมีราคาต่ำกว่า”มูลค่า”ของบริษัท ผมก็แค่ซื้อมัน

ถาม: คุณมีวิธีการหา”มูลค่าบริษัท”อย่างไร

บัฟเฟต: (ยิ้ม) มันเป็น”ลูกเล่น”เล็กๆน้อยๆนะ ผมคิดอยู่เสมอว่าผมจะจ่ายเงินซื้อทั้งบริษัทเท่าไหร่ ตอนที่เราขายหุ้นปิโตรไชน่า บริษัทมีราคาประมาณ 2 แสนล้านเหรียญซึ่งเราคิดว่ามันเป็นราคาที่เหมาะสม (Fair-price) และเมื่อวานนี้ปิโตรไชน่าเป็นบริษัทที่มีมาร์เกตแคปแทบจะสูงที่สุดในโลก สูงกว่าบริษัทเอกซอนโมบิลเสียอีก

ถาม: คุณขายหุ้นปิโตรไชน่าทั้งหมดที่มีอยู่เลยใช่ไหม

บัฟเฟต: ใช่ ขายหมดเลย แต่ถ้าราคาลดลงมากๆ เราอาจพิจารณาซื้อหุ้นกลับมาใหม่ก็ได้

ถาม: คุณเคยขายหุ้นเพราะแรงกัดดันทางการเมืองหรือไม่

บัฟเฟต: ไม่ ไม่เคยเลย

ถาม: คุณจะลงทุนในบริษัทจีนอีกไหม

บัฟเฟต: อยากจะบอกว่าไม่ แต่ผมจะหาหุ้นที่ราคาไม่แพงอยู่เสมอไม่ว่าจะเป็นบริษัทในประเทศไหนก็ตาม

ถาม: จะหาบริษัทอย่างปิโตรไชน่าพบได้อย่างไร คุณมีคำแนะนำอย่างไรบ้าง

บัฟเฟต: ในเวลาว่าง พวกผู้ชายคนอื่นๆอ่านหนังสือเพล์บอย แต่ผมอ่านสมุดรายงานประจำปี แค่นั้นหละ (หัวเราะ)